סול פרלמוטר

סוֹל פרלמוטר (Saul Perlmutter; נולד ב-22 בספטמבר 1959) הוא אסטרופיזיקאי יהודי אמריקאי במעבדה הלאומית לורנס ברקלי ופרופסור במחלקה לפיזיקה באוניברסיטת קליפורניה בברקלי. הוא חבר באקדמיה האמריקאית לאמנויות ולמדעים ובאקדמיה הלאומית למדעים בארצות הברית. בשנת 2011 זכה פרלמוטר בפרס נובל לפיזיקה, במשותף עם בריאן שמידט ואדם ריס, על תרומתם לחקר התרחבות היקום. קבוצת המחקר שבראשה עומד פרלמוטר מצאה ראיות המצביעות על האצה בהתפשטות היקום. השלושה מצאו הוכחות לקיומה של תופעת התרחבות היקום ולהאצתו של התהליך. פרלמוטר זכה בחצי מהפרס ושני המדענים הנוספים התחלקו בחצי השני.

קורות חיים
פרלמוטר נולד למשפחה יהודית בשמפיין בת חמש נפשות. אביו הוא הכימאי דניאל פרלמוטר, אמו הסוציולוגית פליס פרלמוטר. שתי אחיותיו הן שירה וטובה.

פרסים
 בשנת 2002 זכה בפרס ע"ש E.O. Lawrence מטעם משרד האנרגיה האמריקאי
 בשנת 2003 זכה בפרס מדען השנה במדינת קליפורניה
 בשנת 2005 זכה בפרס ג'ון סקוט המוענק על ידי מכון פרנקלין בפילדלפיה
 בשנת 2006 זכה בפרס שאו באסטרונומיה, ובפרס אנטוניו פלטרינלי (Antonio Feltrinelli Prize)
 בשנת 2007 זכה בפרס גרובר לקוסמולוגיה
 בשנת 2011 זכה בפרס נובל לפיזיקה
 בשנת 2015 זכה בפרס פריצת הדרך בפיזיקה יסודית

קישורים חיצוניים

 Supernova Cosmology Project, אתר קבוצת המחקר שבראשה עומד פרלמוטר

הערות שוליים

זוכי פרס נובל יהודים אמריקאים
זוכי פרס נובל לפיזיקה
אסטרופיזיקאים אמריקאים
אסטרופיזיקאים יהודים
יהודים חברי האקדמיה הלאומית למדעים של ארצות הברית
יהודים חברי האקדמיה האמריקאית לאמנויות ולמדעים
מדענים יהודים אמריקאים
סגל אוניברסיטת קליפורניה בברקלי
יהודים זוכי פרס שאו
זוכי פרס פריצת הדרך בפיזיקה יסודית
זוכי מדליית אלברט איינשטיין
זוכי פרס גרובר בקוסמולוגיה
אמריקאים שנולדו ב-1959
זוכי פרס דיקסון במדעים